NAVODILA AVTORJEM (zaposleni)
Dragi kolegi!
Večinoma ste se navadili, da k mobilnosti spada tudi obveza, da napišete prispevek za tujejezikovno šolsko revijo. Žal pa se dogaja, da dobivamo res suhoparne prispevke v slogu: Udeleženci iz … (naštevanje držav), smo izrazili pričakovanja, predavatelji so opredelili cilje, izvedli smo te in te dejavnosti, izmenjali izkušnje … ; veliko sem se naučil/-a … ; imeli smo odlično priložnost za … ; na koncu smo ovrednotili cilje, dobili feedback in potrdila … ; teden v čudoviti Barceloni/na Malagi/Tenerifu je prehitro minil … Pri marsikaterem besedilu je očitno, da ga ni napisala podpisana oseba pač pa je 'avtorju' obilno pomagala tehnologija. 
Zato vas še enkrat lepo prosim, da s spoštljivo mislijo na morebitne bralce pošiljate le jedrnate in vsebinsko bogate, osebne zapise brez balasta (120 – 150 besed), ki poleg morda le kratkega naštevanja vsebin in zastopanih držav vsebujejo en poudarek s tečaja (kaj vas je presenetilo, navdušilo), en poudarek ali vtis o državi in morda še enega o udeležencih, če ste od njih izvedeli kaj res zanimivega. Neprijetno in zamudno je, če moram z vsakim avtorjem krajšati in vsebinsko predelovati besedilo v nekaj, kar bo primerno za objavo v skladu z večkrat izraženimi smernicami oz. navodili. 
Vsi bomo manj obremenjeni in srečnejši  če bodo prispevki že ob oddaji taki, kot morajo biti. Z uredniškim odborom si sicer pridržujemo pravico, da bomo takšne, kot so opisani zgoraj, odslej zavračali. Hvala za razumevanje in lep pozdrav. 

Irena Šubic Jeločnik
In uredniški odbor revije The Sky is the Limit

Običajen prispevek/članek/poročilo:		150 – 200 besed
Reportaža (členjeno, s podnaslovi): 		500 – 1000 besed
Tehnične zahteve – besedilo:			v SLO in AN ali NEM, obvezno uporabite template:
                                      Pisava: Times New Roman ali Arial
                                                        Velikost: 12 pt (besedilo), 14–16 pt (naslovi)
                            Razmik: enojni ali 1,5 razmik
                       Poravnava: obojestranska
    Robovi: 2,5 cm

Tehnične zahteve – fotografije: 		NE v besedilu, obvezno kot jpg. priponka ustrezne velikosti in čim boljše kvalitete

